Moonlight Shadow

"Moonlight Shadow" (בעברית: "צֵל אוֹר יָרֵחַ") הוא שיר שהוקלט על ידי הזמרת הסקוטית מגי ריילי, בהפקתו של מייק אולדפילד שגם כתב אותו. השיר יצא לאור ב-6 במאי 1983, על ידי חברת התקליטים וירג'ין רקורדס, כסינגל השני מתוך אלבום האולפן השמיני שלו, Crises. ריילי שיתפה פעולה עם אולדפילד בשירים רבים שיצאו במהלך שנות השמונים. השיר דורג במקום הראשון במצעד של ישראל במשך שבועיים, ולמקום הרביעי במצעד הסינגלים הבריטי, והפך לשירם המצליח ביותר של השניים. "Moonlight Shadow" הגיע בשיאו למקום הרביעי במצעד הסינגלים הבריטי והפך לשירו השני המצליח ביותר של אולדפילד במצעד, כשהיחיד שנמצא מעליו הוא "Portsmouth" שהגיע למקום השלישי במצעד בשנת 1976. השיר זכה להצלחה רבה ברחבי אירופה; הוא הגיע למקום הראשון במדינות רבות, ביניהן איטליה, אוסטריה, שווייץ (במשך ארבעה שבועות) ונורווגיה (במשך שישה שבועות). הוא שהה ארבעה שבועות במקום השני בגרמניה המערבית, הגיע למקום השישי באוסטרליה והגיע למקום השלישי בניו זילנד ובצרפת. הוא הופץ מחדש כסינגל מקסי בשנת 1993, על מנת לעזור בקידום מארז התקליטורים של אולדפילד, Elements Box. הגרסה המחודשת זכתה להצלחה גם כן. גרסת סינגל 12 אינץ' (שהונפקה מחדש מאוחר יותר, בפורמט של 3 אינץ') כללה גרסה מורחבת של השיר עם בית נוסף, תוך שהבי-סייד היה "Rite of Man". אותה הגרסה נכללה באלבום האוסף, The Platinum Collection, שהוציאה אולדפילד ב-13 במרץ 2006. בשנת 2009 נכלל השיר באלבום האוסף, The Mike Oldfield Collection 1974–1983. בשנת 1991, השיר הופץ מחדש בצרפת, ובשנת 1993 הוא הוצג בפרומואים של Elements – The Best of Mike Oldfield, בצרפת ובספרד. ההוצאה המחודשת משנת 1993 כללה את "Bones" ו-"In the Pool" כבי-סייד, שהופצו בעבר כבי-סייד של "To France". יתר על כן, שם השיר שימש עבור אלבום האוסף, Moonlight Shadow: The Collection, שהוציאה אולדפילד בשנת 2013, בהוצאת יוניברסל מיוזיק גרופ. הוא נכלל גם באלבום האוסף Two Sides: The Very Best of Mike Oldfield. מגי ריילי שרה את "Moonlight Shadow" בהופעה חיה כאשר הופיעה עם אולדפילד בשנות השמונים. עם זאת, מאז, זמרות אחרות ביצעו את השיר בהופעה חיה עם אולדפילד, כולל אניטה הגרלנד בסוף שנות השמונים, פפסי & שירלי בהקרנת הבכורה של Tubular Bells III Live ובסיבוב ההופעות Live Then & Now 1999, מרים סטוקלי ב-The Art in Heaven Concert ובליל הנשפים של נוקיה בגרמניה ורוזה קדרון בליל הנשפים של נוקיה בספרד. עטיפת הגרסה המקורית של "Moonlight Shadow" לקוחה במקור מתוך עטיפתו הבריטית של האלבום, Crises. היא מציגה אדם עם רגלו על אחת האבנים, עם ים ושמיים ברקע. את הירח, המגדל וצלו (מעטיפת האלבום), לא ניתן לראות בעטיפה של הסינגל עצמו. העטיפות של Elements ברחבי העולם עוצבו בהשראת העטיפה של Crises. הגרסה הראשונית של השיר נקראה "Midnight Passion" והיא הוקלטה על ידי הייזל או'קונור. יחד עם מגי ריילי, החליט אולדפילד להקליט את השיר מחדש, תוך שהשתמש במילון חרוזים וזאת, בנוסף לכך שכתב את השיר מחדש בהשראת זה שקדם לו. לדברי הבסיסט פיל ספאלדינג, בהקלטה הראשונית של "Moonlight Shadow" היו שימושים בגיטרה אקוסטית (אולדפילד), בס (ספאלדינג), תופים (פיליפס) וגיטרה חשמלית (טים רנוויק) והיא הוקלטה בתחילת פברואר 1983 באולפן אולדפילד בדנהאם, בקינגהאמשייר. קטע הגיטרה של רנוויק ככל הנראה לא נכלל בגרסה הסופית של "Moonlight Shadow". את השיר הפיק אולדפילד ביחד עם סיימון פיליפס. לדברי אולדפילד, גורמים מחברת התקליטים וירג'ין רקורדס אהבו את השיר וביקשו שירים נוספים שדומים לו. ריילי שרה גם ב-"Foreign Affair" שעוסק במשברים. מאוחר יותר, דגם אולדפילד את קולות התופים מ-"Moonlight Shadow" לשיר "Man in the Rain" באלבומו משנת 1998, Tubular Bells III. בעת ש-"Moonlight Shadow" יצא, טענו המבקרים כי מילותיו מתייחסות לרצח ג'ון לנון, אף על פי שהאירועים בו אינם תואמים את אלה של הרצח. לנון נורה ארבע פעמים לפני השעה 23:00, ואילו בשיר הזמן הוא 4 בבוקר ומספר היריות הוא שש. כמו כן, בלילה בו נורה לנון (8 בדצמבר 1980) אירע מולד הלבנה, כך שלא היה אור ירח, ובשיר, זה מוצאי שבת ואילו לנון נהרג בליל יום שני. כשנשאל אם השיר הוא התייחסות לרצח ג'ון לנון בריאיון בשנת 1995, הגיב אולדפילד: לא ממש [...] טוב, כשאני מסתכל על זה לאחור, אולי זה נראה שכן. למעשה הגעתי לניו יורק באותו הערב הנורא כשהוא נורה והתארחתי בבית וירג'ין רקורדס ברחוב פרי, שהיה רק כמה רחובות בהמשך הדרך מבניין דקוטה שם זה קרה, אז נראה שזה שקע בתת-המודע שלי. במקור, הוא נוצר בהשראת סרט שאהבתי – "הודיני", בכיכובו של טוני קרטיס, שעסק בניסיונות ליצור קשר עם הודיני לאחר מותו, באמצעות רוחניות [...] במקור זה היה שיר שהושפע מכך, אך ישנם דברים נוספים שמופיעים בו שלא קשורים לכך". — מייק אולדפילד עבור "Moonlight Shadow" צולמו שני וידאו קליפ רשמי, שחולק לשתי גרסאות: הראשונה באורך מלא והקצרה יותר בה הושמט אחד הבתים. הסיבה לגרסה הקצרה יותר הייתה לדרישותיהם של כמה משדרני הטלוויזיה. כמו כן, בקליפ המתופף מסיבובי ההופעות של אולדפילד, פייר מורלן, מופיע עם קטע הנגינה שלו. את הקליפ ביים קית' מקמילן והוא צולם בבית הטפילד ובאולם ברוקט הרטפורדשייר, אנגליה.{ נכון לאפריל 2021, מונה הצפיות של הקליפ עומד על למעלה מ-70 מיליון צפיות. (*: בי-סייד מקוריים של "To France" משנת 1984) מידע על היצירה "Moonlight Shadow" באתר מיוזיק בריינז מידע על הקומפוזיציה "Moonlight Shadow" באתר AllMusic גרסאות נוספות ל"Moonlight Shadow" באתר SecondHandSongs סרטון השיר "Moonlight Shadow" באתר יוטיוב Mike Oldfield - Crises - Phil Spalding, www.philspalding.com Ezio Guaitamacchi, 1000 canzoni che ci hanno cambiato la vita, Rizzoli, 2011-01-14. (באיטלקית) Amadian - The Mike Oldfield Discography (singles - I), www.amadian.net Mike Oldfield (Ft. Maggie Reilly) – Moonlight Shadow (באנגלית), נבדק ב-2021-04-22 Mike Oldfield - Moonlight Shadow, web.archive.org, ‏2008-08-29 2-3.10.1983 – פזמונט, באתר pizmonet.co.il Official Singles Chart Top 100 | Official Charts Company, www.officialcharts.com (באנגלית) Steffen Hung, Mike Oldfield - Moonlight Shadow, austriancharts.at Mike Oldfield - Moonlight Shadow, ultratop.be IT-CHARTS: classifiche &..., web.archive.org, ‏2016-03-03 australian-charts.com - Forum - CHART POSITIONS PRE 1989 (ARIA Charts: Special Occasion Charts), web.archive.org, ‏2013-10-20 Offizielle Deutsche Charts - Offizielle Deutsche Charts, www.offiziellecharts.de Mike Oldfield - Elements, Discogs (באנגלית) Mike Oldfield – The Platinum Collection (2006, CD) (באנגלית), נבדק ב-2021-04-22 Mike Oldfield - The Collection, Discogs (באנגלית) Mike Oldfield – Elements - The Best Of Mike Oldfield (1993, Laserdisc) (באנגלית), נבדק ב-2021-04-22 Mike Oldfield – Moonlight Shadow (1991, Vinyl) (באנגלית), נבדק ב-2021-04-22 Mike Oldfield - Moonlight Shadow: The Collection, Discogs (באנגלית) Mike Oldfield - Two Sides (The Very Best Of Mike Oldfield), Discogs (באנגלית) Mike Oldfield Tour Statistics | setlist.fm, www.setlist.fm Mike Oldfield's Albums, web.archive.org, ‏2008-02-15 Mike Oldfield - Crises - Phil Spalding, www.philspalding.com Mike Oldfield – Foreign Affair (באנגלית), נבדק ב-2021-04-22 Mike Oldfield – Man in the Rain (באנגלית), נבדק ב-2021-04-22 Is Moonlight Shadow about the murder of John Lennon?, Experts123 (באנגלית אמריקאית) Mike Oldfield - Tubular.net - FAQ, tubular.net Moon Phases Calendar for December 1980 - Calendar-12.com, www.calendar-12.com Powell, Mark (2013). Crises (liner notes book). Mike Oldfield. Mercury Records. 37 4044-8. The Wind Chimes (VHS rear cover credits). Mike Oldfield. Virgin Vision. 1988. VVD 353. Mike Oldfield ft. Maggie Reilly - Moonlight Shadow (Official Video), נבדק ב-2021-04-22 BPI Spanish certifications for 1979-1990, MediaFire (באנגלית אמריקאית)